Jules Dassin
De Jules Dassin, gebuer als Julius Dassin, den 18. Dezember 1911 zu Middletown am Connecticut (USA), a gestuerwen den 31. Mäerz 2008 zu Athen (Griicheland) am Alter vu 96 Joer, war en US-amerikanesche Schauspiller, Dréibuchauteur, Filmproduzent a Filmregisseur.

Biographie 
De Jules Dassin war eent vun den aacht Kanner vun engem aus Russland ausgewanderte Coiffer, dem Samuel Dassin a senger Fra der Berthe Vogel.

Seng Kandheet huet hien, nodeem seng Famill Middletown verlooss hat, zu Harlem (New York) verbruecht. Do ass hien op d'Morris High School gaangen.

Am Ufank vun den 1930 Joren ass hie Member vun der amerikanescher kommunistescher Partei ginn. Am Joer 1939 ass en erëm aus der Partei ausgetratt. Duerch seng Memberschaft an der kommunistescher Partei war hien nom Zweete Weltkrich en Affer vum McCarthyismus an ass op d'Schwaarz Lëscht vun Hollywood gesat ginn. Duerno ass hien an Europa an den Exil gaangen.
 
1933 huet de Jules Dassin sech mat der ungarescher Violonistin Béatrice Launer bestuet. Zesummen hate si dräi Kanner, e Jong de Sänger Joe Dassin an zwee Meedercher d'Richelle an d'Julie, dat och an e puer Filmer als Schauspillerin ze gesi war.

Um Festival vu Cannes huet de Jules Dassin 1954 d'Melina Mercouri begéint, an en huet e puer Filmer mat hir gedréint. En huet sech 1962 vu senger éischter Fra scheede gelooss. 1966 huet hie sech du mat der Melina Mercouri bestuet. Aus politesche Grënn hu si Griicheland musse verloossen. Spéider no der Militärdiktatur, si si erëm zëck a Griicheland gaangen, wou d'Melina Mercouri, da spéider Kulturminister gouf.

Filmcarrière 
Vun 1941 bis 1949 huet de Jules Dassin zu Hollywood Filmer wéi Brute Force, The Naked City a Thieves Highway fir d'Filmstudioe Metro-Goldwyn-Mayer, Universal an 20th Century Fox gedréint. Duerno huet de McCarthyismus seng amerikenesch Filmcarrière zerstéiert.

Am Joer 1954 krut hien eng zweet Chance a Frankräich mam Film Du rififi chez les hommes. Zu Cannes um Filmfestival krut hien 1955 mat dësem Film de Präis fir déi bescht Regie.

Mat de Filmer Pote tin kyriaki (Jamais le dimanche) (1960) an Topkapi (1964) hat hie seng gréisst Succèsen.

1968 mat Up Tight huet de Jules Dassin fir d'éischt erëm e Film a sengem Heemechtsland gedréint

Filmer

als Regisseur  
 1941: The Tell-Tale Heart, (Kuerzfilm)
 1942: Nazi Agent, mam Conrad Veidt 
 1942: The Affairs of Martha, mam Marsha Hunt 
 1942: Reunion in France, mam Joan Crawford an John Wayne
 1943: Young Ideas, mam Herbert Marshall a Mary Astor
 1944: The Canterville Ghost, mam Charles Laughton a Robert Young
 1946: A letter for Evie, mam Marsha Hunt a Hume Cronyn
 1946: Two Smart People, mam Lucille Ball an John Hodiak
 1947: Brute Force, mam Burt Lancaster a Charles Bickford 
 1948: The Naked City, mam Barry Fitzgerald 
 1949: Thieves Highway, mam Richard Conte a Valentina Cortese
 1950: Night and the City, mam Richard Widmark an Gene Tierney 
 1955: Du rififi chez les hommes, mam Jean Servais a Carl Möhner
 1957:Ο Χριστός ξανασταυρώνεται (Celui qui doit mourir), mam Melina Mercouri a Pierre Vaneck
 1958: La legge, mam Gina Lollobrigida a Pierre Brasseur
 1960: Pote tin Kyriaki (Never on Sunday) (Ποτέ την Κυριακή), mam Melina Mercouri a Jules Dassin
 1962: Phaedra, mam Melina Mercouri an Anthony Perkins
 1964: Topkapi, mam Melina Mercouri, Peter Ustinov a Maximilian Schell
 1966: 10:30 P.M. Summer, mam Melina Mercouri a Romy Schneider
 1968: Comme un éclair (Hamilchama al hashalom), Dokumentarfilm 
 1968: Up Tight, mam Raymond St. Jacques a Roscoe Lee Browne 
 1970: Promise at Dawn, mam Melina Mercouri a Fernand Gravey 
 1974: The Rehearsal, mam Melina Mercouri a Mikis Theodorakis
 1978: A Dream of Passion (Κραυγή γυναικών), mam Melina Mercouri an Ellen Burstyn
 1980: Circle of Two, mam Tatum O'Neal a Richard Burton

als Schauspiller 
 1955: Du rififi chez les hommes
 1960: Pote tin Kyriaki (Never on Sunday) 
 1962: Phaedra
 1964: Topkapi
 1970: Promise at Dawn
 1974: The Rehearsal

Kuckt och 
Lëscht vu Filmregisseuren

Um Spaweck 

Gebuer 1911
Gestuerwen 2008
US-amerikanesch Filmregisseuren
US-amerikanesch Filmschauspiller
US-amerikanesch Filmproduzenten
US-amerikanesch Dréibuchauteuren
Bescht Regie beim Festival vu Cannes